Jonathan Toews

Jonathan Bryan Toews (s. 29. huhtikuuta 1988 Winnipeg, Manitoba, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Winnipeg Jetsiä. Toews on pelannut kaikki edeltävät 16 NHL-kauttaan Chicago Blackhawksissa, jonka kapteeni hän oli vuosina 2008–2023. Hän voitti Stanley Cupin kolme kertaa vuosina 2010, 2013 ja 2015. Lisäksi Toews on voittanut Kanadan maajoukkueessa kaksi olympiakultaa, maailmanmestaruuden ja maailmancupin.

Elämä ja ura
Lapsuus ennen ammattilaisuraa
Toews on taustaltaan kanadanranskalainen. Hän varttui Winnipegin lähistöllä. Toewsin vanhemmat suhtautuivat fanaattisesti jääkiekkoon, ja isä Bryan jäädytti pojilleen pelikentän kodin takapihalle. Toews ihaili nuorempana Guy Lafleuria, koska perheen äiti Andree Gilbert on kotoisin ranskankielisestä Quebecistä. Jonathan Toews oli lukenut, että Lafleur heräsi nuorena kolmelta aamuyöllä harjoittelemaan. Esimerkin innoittamana näin päätti tehdä myös vasta 11-vuotias Toews.

Andree Gilbertin mukaan Toews tiesi jo lapsesta asti, mitä elämältään haluaa.

Yliopisto- ja ammattilaisura
Jonathan Toewsin tulokaskausi 2005–2006 Pohjois-Dakotan yliopistojoukkueessa riitti vakuuttamaan Chicago Blackhawksin valmennusjohdon hänen kyvyistään. Blackhawks varasi Toewsin vuoden 2006 varaustilaisuudessa ensimmäisellä kierroksella. Toews kiekkoili vielä kauden 2006–2007 North Dakotassa, kunnes hän maaliskuun 16. päivä 2007 allekirjoitti kolme vuotta kattavan tulokassopimuksen Blackhawksin kanssa. Toews oli ehdolla vuonna 2008 Calder Memorial Memorial Trophyyn, jonka sai vuoden paras tulokas, mutta samassa joukkueessa pelaava Patrick Kane voitti sen. Toews ja Kane taistelivat koko kauden johtoasemasta pisteissä, kunnes Toews loukkaantui.

18. heinäkuuta 2008 Toews nimettiin menestyksekkään tulokaskautensa päätteeksi Blackhawksin kapteeniksi. 

Toews teki ensimmäisen hattutemppunsa 27. helmikuuta 2009 pelatessaan Pittsburgh Penguisia vastaan. Kauden 2009–2010 pudotuspeleissä Toews voitti ensimmäisen Stanley Cupinsa ja hänet palkittiin Conn Smythe Trophylla, joka annetaan pudotuspelien parhaalle pelaajalle.

21. kesäkuuta 2010 Toews valittiin NHL 11 -pelin kanteen. Ensimmäistä kertaa EA Sportsin historiassa kaksi saman joukkueen jäsentä on kannessa peräkkäisinä vuosina, sillä Patrick Kane oli NHL 10 -pelin kannessa.

Vuonna 2011 Toews pelasi NHL All-Star Gamessa, samoin vuonna 2015 mutta kapteenina.

Toews teki uransa toisen hattutempun 29. lokakuuta 2013 pelatessaan Ottawa Senatorsia vastaan.

Kaudella 2012–2013 Toews auttoi Blackhawksia voittamaan Presidents' Trophyn. Toews voitti myös uransa toisen Stanley Cupin Chicago Blackhawksin kapteenina. Henkilökohtaisista palkinnoista hän voitti Frank J. Selke Trophyn, joka annetaan NHL:n runkosarjan parhaalle puolustavalle hyökkääjälle ja hänet nimettiin NHL:n tähdistökentälliseen.http://www.jatkoaika.com/Uutiset/toewsista-paras-puolustava-hy%C3%B6kk%C3%A4%C3%A4j%C3%A4-bergeron-ry%C3%B6v%C3%A4ttiin-%C3%A4%C3%A4nestyksess%C3%A4/148534 

9. heinäkuuta 2014 Blackhawks ilmoitti, että Toews ja Patrick Kane ovat allekirjoittaneet kahdeksan vuoden jatkosopimukset, joiden arvo on 84 miljoonaa dollaria.

Toews voitti kolmannen Stanley Cupinsa Blackhawksin kapteenina ja sai Mark Messier Leadership Awardin. Electronic Arts valitsi Toewsin NHL 16 -pelin kanteen.

Kahden pelaamattoman kauden jälkeen Toews palasi NHL:ään kesäkuussa 2025 tekemällä vuoden mittaisen sopimuksen Winnipeg Jetsin kanssa.

Toews edusti Kanadaa vuoden 2007 maailmanmestaruuskisoissa ja vuoden 2010 talviolympialaisissa, joissa maa voitti kultaa. Hän kuuluu siis Kolmen kullan klubiin. Lisäksi Toewsilla on kaksi nuorten maailmanmestaruutta.

Muuta
Toewsin vanhemmat ovat Bryan Toews ja Andree Gilbert. Hänellä on veli David Toews, joka pelaa ECHL-liigassa Reading Royalsissa. Toews seurustelee Lindsey Vecchionen kanssa. Toews ei ole sukua Colorado Avalanchea edustavalle Devon Toewsille.

Toewsin kotiprovinssissa Manitobassa on järvi nimeltään Toews Lake, joka on nimetty vuonna 2010 Jonathan Toewsin mukaan, kun hän voitti Stanley Cupin.

Tilastot
2004–2005Shattuck-St.Mary's H.S.64486211038 2005–2006 University of North-Dakota NCAA 42 22 17 38 22 2006–2007 University of North-Dakota (A) NCAA 34 18 28 46 10             JMM  6  4  3  7  12                    MM  9  2  5  7  6 2007–2008  Chicago Blackhawks  NHL  64  24  30  54  44             MM  9  2  3  5  8   2008–2009 Chicago Blackhawks (C) NHL 82 34 35 69 51 17 7 6 13 26 2009–2010 Chicago Blackhawks (C) NHL 76 25 43 68 47 22 7 22 29 4  OK 7 1 7 8 2 2010–2011 Chicago Blackhawks (C) NHL 80 32 44 76 26 7 1 3 4 2 2011–2012 Chicago Blackhawks (C) NHL 59 29 28 57 28 6 2 2 4 6 2012–2013 Chicago Blackhawks (C) NHL 47 23 25 48 27 23 3 11 14 9  2013–2014 Chicago Blackhawks (C) NHL 76 28 40 68 34 19 9 8 17 8 OK 6 1 2 3 0 2014–2015 Chicago Blackhawks (C) NHL 81 28 38 66 36 23 10 11 21 8 2015–2016 Chicago Blackhawks (C) NHL 80 28 30 58 62 7 0 6 6 10 2016–2017 Chicago Blackhawks (C) NHL 72 21 37 58 35 4 1 1 2 0        WCup  6  3  2  5  0 2017–2018 Chicago Blackhawks (C) NHL 74 20 32 52 47 – – – – – 2018–2019 Chicago Blackhawks (C) NHL 82 35 46 81 40 – – – – – 2019–2020 Chicago Blackhawks (C) NHL 70 18 42 60 48 9 5 4 9 2 2020–2021 Chicago Blackhawks (C)  NHL 0 0 0 0 0 – – – – – 2021–2022 Chicago Blackhawks (C) NHL 71 12 25 37 39 – – – – – 2022–2023 Chicago Blackhawks (C)  NHL 53 15 16 31 43 – – – – – 2023–2024 Ei pelannut  0 0 0 0 0 – – – – – 2024–2025 Ei pelannut  0 0 0 0 0 – – – – – 16 kautta  yhteensä  NHL  1067  372  511  883  607  137  45  74  119  84

 Saavutukset 

 Stanley Cup (2010, 2013, 2015)
 Conn Smythe Trophy (2010)
 Frank J. Selke Trophy (2013)
 Olympiakulta (2010, 2014)

Lähteet


 Viitteet 

 Aiheesta muualla 

Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:Jääkiekon maailmanmestarit
Luokka:Frank J. Selke Trophy -voittajat
Luokka:Conn Smythe Trophy -voittajat
Luokka:Kolmen kullan klubi
Luokka:Chicago Blackhawksin varaamat pelaajat
Luokka:Mark Messier Leadership Award -voittajat
Luokka:Kanadanranskalaiset
Luokka:Vuonna 1988 syntyneet
Luokka:Elävät henkilöt
Luokka:Seulonnan keskeiset artikkelit